กระทรวงวัฒนธรรม เตรียมความพร้อมเป็นเจ้าภาพการจัดงาน Thailand Biennale, Chiang Rai 2023 กระตุ้นนักท่องเที่ยวเข้าพื้นที่
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยถึงความคืบหน้าการจัดงานแสดงศิลปกรรมร่วมสมัยนานาชาติ Thailand Biennale,Chiang Rai 2023 ว่า รัฐบาลมีความมุ่งมั่นในการจัดงานดังกล่าว โดยแสดงถึงศักยภาพด้านศิลปะของแต่ละพื้นที่ในประเทศไทย ถือเป็นการแลกเปลี่ยนการเรียนรู้ด้านการจัดงาน ประกอบกับการเตรียมการจัดงานในครั้งนี้ได้รับคำปรึกษาแนะนำอย่างดียิ่งจากทุกภาคส่วนในจังหวัดเชียงราย ขณะที่กระทรวงฯได้มีการสั่งการให้หน่วยงานที่เกี่ยวข้องดำเนินการให้เข้มข้นมากขึ้นเพื่อเตรียมความพร้อมในการจัดงาน  Biennale ที่สมบูรณ์แบบมากขึ้นภายในงานจะมีการนำผลงานศิลปินเป็นจำนวนมาก ทั้งศิลปะและวัฒนธรรม มานำเสนอแก่ผู้ที่ร่วมงาน เพื่อเตรียมรองรับนักท่องเที่ยวและผู้ที่ชื่นชอบงานศิลปะ สร้างการรับรู้และยกระดับศิลปินในจังหวัดเชียงรายให้เป็นที่รู้จักในระดับสากล สำหรับ Thailand Biennale,Chiang Rai 2023 กำหนดจัดขึ้นระหว่างเดือนธันวาคม 2566 - เมษายน 2567 ณ อาคารหอศิลป์ร่วมสมัย เมืองเชียงราย จังหวัดเชียงราย